Szép nyári nap van

csak futtatom szemem

a napfényforgatagban,

ahogy a lombok alól néha rámkacsint,

vagy rózsalevelekre csókol

fénylő karmazsint.

Repít engem a kacagó délibáb

hűs csókod nyomán szomjam oltani vágyva

szemeid kékjében keresni isteni glóriát

áldással lépni lábad minden nyomára.

Elnyúlok a füvek mentén,

áthajolok a karcsú naplementén,

de nincs messze soha annyira semmi,

mint az, kit szeretve vágyok megölelni.

Csak telnek a percek,

szirmait bontja lassan

a közelgő est balzsamot bontva

a lenyugvó nyári napban.

Ne kopogj kedves, ha hazatérsz

úgy csobogott már a víz,

úgy gőzölgött már a vacsora,

úgy kattogott a szívem,

s az égre tekintve üzented már nekem:

nem kell soká várnom már,

az ajtónkon hazatér veled a szerelem.

Kiss Anita

2005-07-21T01:45:35